CFR Cluj eliminată de Dinamo Zagreb din preliminariile Champions League. Reacția lui Dan Petrescu.
CFR Cluj a fost eliminată din preliminariile Champions League de Dinamo Zagreb. Cătălin Golofca a avut ocazia să o califice pe CFR la scorul de 4-4, dar a ratat. În urma acestei înfrângeri, CFR Cluj va juca în Europa League.
Te uiți la Champions League, dar la echipele altora. CFR Cluj a fost eliminată încă din turul 2, pe teren propriu.Dinamo Zagreb a învins-o la penalty-uri. Șansa de a scăpa de eliminare a stat în șutul lui Golofca. Dar portarul croaților a fost mai agil. Boli a ratat apoi şi el, iar CFR Cluj se consolează cu Europa League.Deși au pierdut, Dan Petrescu ia apărarea jucătorilor. I-a consolat cu o amintire din 1994. Atunci portarul Ravelli i-a ghicit intenţia şi a trimis naţionala României acasă."Păi ce? Eu nu am ratat penalty cu Suedia? Nu am dormit o lună jumate. Dacă Golofca dădea gol din penalty… Până la urmă am ratat 3 penaltyuri noi astăzi, nu? Când ratezi trei penaltyuri e greu să câştigi un meci de fotbal", a declarat Dan Petrescu, antrenor CFR Cluj.